text: Sommerhusudlejning? Her går det godt
  23 april 2013 kl. 14.00
  Udlejere af sommerhuse har gode tider. Siden finanskrisen i 2008 dæmpede efterspørgslen, er det gået fremad de seneste år.
  Sidste år havde de sommerhuse, der udlejes, 15,7 millioner overnatninger. 
  Det er højeste antal overnatninger i seks år.
  - Det er glædeligt i lyset af, at sidste sommer var rigtig, rigtig skidt, siger direktør for Feriehusudlejernes Brancheforening, Carlos Villaro Lassen, til Ritzau.
  Der er flest tyskere i sommerhusene.
  De stod sidste år for 10,4 millioner overnatninger. Danskere tegnede sig for 3,8 millioner overnatninger, og er dermed den næststørste gruppe.
  